ગુજરાતની ખોખલી થઈ ગયેલી ભાજપ સરકાર ઔદ્યોગિક વિકાસને જાળવી શકતી નથી, જેના પરિણામે વાઈબ્રન્ટ સમિટમાં થયેલા એમઓયુ કાગળ ઉપર જોવા મળે છે તેવો આક્ષેપ કોંગ્રેસના મહામંત્રી અને પ્રવક્તા નિશિત વ્યાસે કર્યો છે. વ્યાસે જણાવ્યું છે કે ભારતના ર૧ રાજ્યોમાં છેલ્લા પાંચ વર્ષમાં ઔદ્યોગિક વિકાસના આંકડાં જાહેર થયા છે તેમાં ગુજરાત બીજા ક્રમે ધકેલાઈ ગયું છે, જ્યારે મહારાષ્ટ્ર નંબર વન સ્ટેટ બની ગયું છે. ઔદ્યોગિક અને સોલારમાં ગુજરાત નંબર-વન છે તેવા દાવા કરવામાં આવતાં હતાં. પરંતુ હવે તે દાવાઓ ખોટા પડી રહ્યા છે.